laion/Wikipedia-Exotic huggingface dataset:
თეიმურაზი (იმერეთის მეფე)

თეიმურაზ I (? – გ. 1768) — იმერეთის მეფე 1766-1768, მამუკას ძე. 1765 წელს ოსმალთა ჯარი გურიასა და ოდიშში ჩადგა, იქ გამოიზამთრეს და 1766 წლის სექტემბერში იმერეთს შეესივნენ. თურქებმა ქვემო იმერეთი დაიკავეს, სვერის ციხეც აიღეს და ქუთაისში სოლომონ I–ს ბიძაშვილი, თეიმურაზ მამუკას ძე დასვეს მეფედ. სოლომონი წერეთლებმა მოდინახეს ციხეში შეაფარეს. იგი ჩრდილო კავკასიაში განლაგებულ რუსეთის ჯარების სარდლობას სთხოვდა დახმარებას, მაგრამ ამაოდ. თურქების ძირითადმა ჯარმა ქვეყანა დაარბია და იმერეთს გაეცალა, ადგილზე კი 4 ათასი თურქი ჯარისკაცი იქნა დატოვებული. სოლომონი გამოვიდა საფარიდან, თავისი მომხრეები შეკრიბა და სულ მალე მთელი იმერეთი დაიკავა. მოღალატე თეიმურაზმა თურქეთს შეაფარა თავი. ოსმალეთის მთავრობას თავად აღარ უღირდა იმერეთისათვის სამხედრო კამპანების მოწყობა – ეს აუნაზღაურებელ ფინანსურ დანახარჯებთან იყო დაკავშირებული. ამიტომ, ოსმალეთი ადვილად დათანხმდა სოლომონ I–თან ზავზე. 1767 წელს ოსმალეთმა იმერეთის სამეფოსთან საზავო ხელშეკრულება გააფორმა, რომლის თანახმად, იმერეთის სამეფო ცხადდებოდა ოსმალეთის არა ვასალურ, არამედ მფარველობაში მყოფ ქვეყნად. თეიმურაზ მამუკას ძე არ თმობდა პოზიციებს, ბრძოლას განაგრძობდა, მაგრამ ჩხერთან გადამწყვეტ ბრძოლაში სოლომონმა თეიმურაზი დაამარცხა (1768). იგი მუხურის ციხეში გამოკეტეს და იქვე გარდაიცვალა. ნ. ბერძენიშვილი, საქართველოს ისტორიის საკითხები, წგნ. II, თბ., 1968 შ. ბურჯანაძე, სოლომონ I-ის მეფობის პირველი პერიოდი, უნივერსიტეტის შრომები, ტ. 41, 1950. შ. ბურჯანაძე, იმერეთის სამეფო 1768-1784 წლებში, ხელნაწერთა ინსტუტის მოამბე, ტ. III, თბ., 1989 რეხვიაშვილი, მ., იმერეთის სამეფო 1462-1810, თბილისი: უნივერსიტეტის გამომცემლობა, 1989.
Škoda 10T

Škoda 10T — შკოდას მიერ შექმნილი, სამსექციური, ორურიკიანი, ნახევრადდაბალიატაკიანი, ორმხრივი მიმართულების ტრამვაი. ეს ვაგონი Škoda 03T–ს ჰგავს. სალონის იატაკის შუა ნაწილი, იატაკის ფართის 50% დაბალია და ლიანდაგის ზედაპირიდან 35 სმ სიმაღლეზეა. 2009 წლის აპრილის მდგომარეობით სულ გამოშვებულია 10 ვაგონი, რომლებიც გადაეცა აშშ–ს: პორტლანდი, ორეგონი: 7 ვაგონი; ტაკომა, ვაშინგტონი: 3 ვაგონი. 2006 წელს შკოდასა და ამერიკულ კომპანიებს შორის გაფორმდა კონტრაქტი Škoda 10T–ების აგებასთან დაკავშირებით, რის საფუძველზეც 2006 წლის თებერვალში ორეგონის ლითონკონსტრუქციის ქარხანამ შკოდასგან მიიღო ტექნოლოგიური ტრანსფერის ექსკლუზიური უფლება. ეს 10 ვაგონი ჩეხეთში, შკოდას ქარხანაში დამზადდა და აშშ–ში აიწყო. სიგრძე (ქუროების გარეშე): 20,13 მ სიგანე: 2,46 მ სიმაღლე: 3,44 მ ცარიელი ვაგონის წონა: 28,8 ტ ადგილების საერთო რაოდენობა: 157 დასაჯდომი ადგილები: 30 დასადგომი ადგილები: 127 დაბალი იატაკი: 50% იატაკის სიმაღლე: 35/78 სმ მაქსიმალური რეკომენდებული სიჩქარე: 70 კმ/სთ მოტორების სიმძლავრე: 360 kW (4 x 90 kW) მინიმალური მოხვევის რადიუსი: 18 მ ვიკისაწყობში არის გვერდი თემაზე: Škoda 10T Tramvaj Elektra Portland, skoda.cz Článek o tramvajích 10T დაარქივებული 2016-03-04 საიტზე Wayback Machine. Zkušební provoz 10T v Plzni
აბასირი (მდინარე)

აბასირი (網走川) — მდინარე იაპონიაში, კუნძულ ჰოკაიდოზე. დაახლოებით 1000 წლის წინ, მდინარის აუზში დასახლდა ოხოტის კულტურა, რომელიც შემდეგ კუნძულის სიღრმეში გადაადგილდა. აბასირის ტბის ფსკერზე, ასევე აღმოჩენილია ჯომონის პერიოდის ნარჩენები (პრეისტორიული კულტურა იაპონიაში ძვ. წ. 14 000 – 300 წ.წ.) მდინარე სათავეს იღებს იუბეცუში, აჰოროს მთის მწვერვალებზე, აკანის ვულკანურ კომპლექსში. სანამ მდინარე აბასირი შეუერთდება აბასირის ტბას, მას ერთვიან სხვა მდინარეები — იუბეცუ და ბიჰორო. მდინარე გამოდის აბასირის ტბიდან და ერთვის ოხოტის ზღვას. ↑ Abashiri River Japanese. Ministry of Land, Infrastructure and Transport and Tourism Hokkaido Regional Development Bureau. დაარქივებულია ორიგინალიდან — 2007-12-30. ციტირების თარიღი: 2009-05-07.
Xerox

Xerox Corporation — ამერიკული კორპორაცია, მსოფლიოში ერთ-ერთი წამყვანი ასლგადამღები აპარატურის მწარმოებელი, რომელიც ემსახურება 160-ზე მეტ ქვეყანას მსოფლიოში. კომპანია დაარსდა 1906 წელს ქალაქ როჩესტერში, სახელწოდებით Haloid. თავდაპირველად კომპანიის ძირითად საქმიანობას წარმოადგენდა ფოტოქაღალდის წარმოება. 1938 წლის 22 ოქტომბერს, ქალაქ ნიუ-იორკში, ჩესტერ კარლსონის მიერ იქნა მიღებული პირველი ქსეროგრაფიული გამოსახულება, თუმცა თავდაპირველად ახალმა გამოგონებამ ვერავითარი პრაქტიკული გამოყენება ვერ ჰპოვა. 1944 წელს გამომგონებელს დაუკავშირდნენ ამერიკული კომპანია Battelle Memorial Institute-ს წარმომადგენელები და შესთავაზეს თანამშრომლობა. ახალ სავაჭრო ნიშნად შერჩეულ იქნა სიტყვა „ქსეროქსი“ (ბერძნული სიტყვა „ქსეროს“ — მშრალი, იგულისხმებოდა საღებავი, რომელიც მშრალი ფხვნილის სახით გამოიყენებოდა ქსეროგრაფიის პროცესში). 1950 წელს გაყიდვაში გამოჩნდა ქსეროგრაფიული ასლგადამღები აპარატის პირველი სერიული მოდელი, რომელმაც მიიღო სახელწოდება Model A. ნახევარი საუკუნის მანძილზე კომპანია ინარჩუნებს ლიდერის სტატუსს მსოფლიო ბაზარზე. 2017 წლის მონაცემებით, კორპორაციის წლიურმა ბრუნვამ 10 მილიარდ აშშ დოლარს გადააჭარბა. David Owen, Copies in Seconds: How a Lone Inventor and an Unknown Company Created the Biggest Communication Breakthrough Since Gutenberg—Chester Carlson and the Birth of the Xerox Machine, Simon & Schuster, 2004, ISBN 978-0-7432-5117-4. Charles D. Ellis, Joe Wilson and the Creation of Xerox, Wiley, 2006, ISBN 978-0-471-99835-8. შეგიძლიათ იხილოთ მედიაფაილები თემაზე „Xerox“ ვიკისაწყობში. ოფიციალური საიტი ↑ 1.0 1.1 1.2 1.3 1.4 Xerox Corporation 2017 Annual Report (Form 10-K). U.S. Securities and Exchange Commission (იანვარი, 2018). ↑ Xerox Annual Report 2014. დაარქივებულია ორიგინალიდან — 2015-09-06. ციტირების თარიღი: 2018-07-07.
ლეონარდო დიკაპრიო

ლეონარდო ვილჰელმ დიკაპრიო (ინგლ. Leonardo DiCaprio; დ. 11 ნოემბერი, 1974) — ამერიკელი მსახიობი და კინოპროდიუსერი. ლეონარდო დაიბადა და აღიზარდა კალიფორნიის შტატის ქალაქ ლოს-ანჯელესში. დიკაპრიოს მამა წარმოშობით იტალო-გერმანული ფესვების ოჯახიდანაა, ხოლო დედა, ირმელინ დიკაპრიო (ქალიშვილობაში ინდენბირკენი), დასავლეთ გერმანიაში, ორ-ერკენშვიკეში დაიბადა. მისი მამა იყო ვილჰელმ ინდენბირკენი, ხოლო დედა — რუსი ელენა სმირნოვა, რომელმაც რუსეთიდან გერმანიაში გადასვლის შემდგომ იქორწინა და ქმრის გვარი მიიღო. თვითონ დიკაპრიომ, ვლადიმერ პუტინთან საუბარში, განაცხადა, რომ მისი ბაბუაც ასევე რუსი იყო, და დაამატა: „ასე რომ მე არა მეოთხედით, არამედ ნახევრად ვარ რუსი“. სამსახიობო კარიერა დაიწყო 1990-იან წლებში გადაღებულ საპნის ოპერებსა და სიტკომებში. მათ შორისაა ტელესერიალი „სანტა-ბარბარა“. ჰოლივუდში მისი პირველი მნიშვნელოვანი ფილმი იყო „ამ ბიჭის ცხოვრება“, რომელშიც მთავარი როლი შეასრულა. მას მალევე მოყვა ფილმი „რა აწუხებს გილბერტ გრეიპს“, რომლისთვისაც ის ნომინირებული იყო ოსკარსა და ოქროს გლობუსზე საუკეთესო მეორეხარისხოვანი მსახიობი მამაკაცის ნომინაციაში. დიკაპრიო ასევე ორჯერ იყო ნომინირებული BAFTA-ზე, სამჯერ SAGs-ზე და შვიდჯერ ოქროს გლობუსზე. ის არის ოქროს გლობუსისა და ვერცხლის დათვის მფლობელი. მან სახელი გაითქვა ჯეკ დოუსონის როლის შესრულებისთვის ფილმში „ტიტანიკი“. ამას მოჰყვა როლები ფილმებში „დამიჭირე, თუ შეძლებ“, „ავიატორი“, „სისხლიანი ალმასი“, და „დასაწყისი“. მარტინ სკორსეზეს „ავიატორით“ მან ოსკარის მეორე ნომინაცია დაიმსახურა. დიკაპრიო ასევე თამაშობს სკორსეზეს სხვა ფილმებში, „ნიუ-იორკის ბანდები“, „მიცვალებულები“ და „ჩაკეტილი კუნძული“, „უოლ-სტრიტის მგელი“. დღეს დღეობით, მას „შვებულება“ აქვს აღებული კინოკარიერიდან რადგან 2013 წელს, ზედიზედ სამ ფილმზე იმუშავა. მათ შორის იყო „უოლ-სტრიტის მგელი“, რომელიც დაფუძნებულია ჯორდან ბელფორტის ბიოგრაფიულ წიგნზე. დიკაპრიო იყო ამ ფილმის თანაპროდიუსერი და ასრულებდა მთავარ, ჯორდან ბელფორტის როლს. ფილმისთვის მან მიიღო ოქროს გლობუსის ჯილდო და ოსკარის კიდევ ერთი ნომინაცია, თუმცა ოსკარის ჯილდო მან ამჯერადაც ვერ მიიღო და ის დათმო მეთიუ მაკ-კონეჰისთან. დიკაპრიომ თქვა, რომ „უოლ-სტრიტის მგელი“, განსაკუთრებით დამღლელი იყო და ამ ფილმმა მისი ადრენალინი ბოლომდე დახარჯა, ამიტომ იგი ცოტა ხნით კინოკარიერისგან ისვენებს და ყურადღება გამახვილებული აქვს მის ქველმოქმედებით კარიერაზე. ვიკისაწყობში არის გვერდი თემაზე: ლეონარდო დიკაპრიო ოფიციალური საიტი ლეონარდო დიკაპრიო კინოფილმების ინტერნეტ-მონაცემთა ბაზაში ლეონარდო დიკაპრიო Twitter-ზე ლეონარდო დიკაპრიო Facebook-ზე ↑ „Leonardo DiCpario“. Encyclopædia Britannica. ციტირების თარიღი: July 29, 2015.
ვახტანგ (ჭუჭუნიაშვილი)

ვახტანგ ბაგრატიონი (ზედწოდებით — ჭუჭუნიაშვილი) — იმერეთის ბაგრატიონთა შორეული ნათესავი, იმერეთის სამეფო ტახტის უზურპატორი 1660 წელს. იმერეთის დედოფლის, ნესტან-დარეჯანის მეორე მეუღლე. ალექსანდრე III-ის გარდაცვალების შემდეგ (1660, 4 მარტი), ტახტის მემკვიდრის, ბაგრატის (შემდგომში – ბაგრატ IV) დედინაცვალმა, დარეჯანმა, რომელიც ქვეყნის ფაქტობრივი გამგებელი იყო, ბაგრატს ცოლად შერთო თავისი ძმის, თეიმურაზ I–ს ვაჟის, დავითის ასული ქეთევანი. მაგრამ, სულ რამდენიმე თვეში, მისივე ბრძანებით, ბაგრატი დააბრმავეს და ტახტიდან გადააყენეს, თვითონ დარეჯანი კი ვახტანგ ბაგრატიონს, ზედწოდებით ჭუჭუნიაშვილს მისთხოვდა. ვახტანგი მეფედ გამოაცხადეს. ბაგრატის მომხრეებმა დახმარებისთვის ახალციხის ფაშას, ასლანს მიმართეს, რომელსაც დადიან-გურიელიც მიემხრნენ და იმერეთში ჯარით შემოვიდნენ; დარეჯანი, ვახტანგი და ქეთევანი შეიპყრეს. ვახტანგს თვალები დასთხარეს და ახალციხეში წაიყვანეს, იქიდან კი ოლთისში გაამგზავრეს. საქართველოს მეფეები, მ. ლორთქიფანიძისა და რ. მეტრეველის რედაქცია, თბ., ნეკერი, 2000, გვ. 246–247
მამუკა (იმერეთის მეფე)

მამუკა (ჩანს 1715–1769) — იმერეთის მეფე 1746–1749 წლებში, გიორგი VI-ისა და ქართლის მეფე გიორგი XI-ის ასულის, როდამის ვაჟი. მისი გამეფება ჯერ კიდევ 1732 წელს, ჩიხორთან ბრძოლისას ჰქონდათ გადაწყვეტილი ოტია დადიანს, ზურაბ აბაშიძეს და გრიგოლ რაჭის ერისთავს. ბრძოლის შემდეგ, დაზავებისას, დადიანის სურვილით, მას საჭილაო და სამიქელაო გადაეცა. ოდნავ მოგვიანებით, მამუკამ ბეჟან ჩიჯავაძეს სებეკას ციხე წაართვა ჩიჯავაძეების და სხვა მამულებთან ერთად. ამით იგი ძლიერდება და აგრძელებს ბრძოლას სამეფო ხელისუფლებისათვის. რომელსაც 1746 წელს კიდევაც იგდებს ხელთ. 1749 წელს ალექსანდრე V-მ ახალციხის ფაშას დახმარებით ტახტი დაიბრუნა. საქართველოს მეფეები, მ. ლორთქიფანიძისა და რ. მეტრეველის რედაქცია, თბ., ნეკერი, 2000, გვ. 259 რეხვიაშვილი, მ., იმერეთის სამეფო 1462-1810, თბილისი: უნივერსიტეტის გამომცემლობა, 1989. ქ. ჩხატარაიშვილი, დასავლეთ საქართველო XVIII ს–ის პირველ ნახევარში, სინ, ტ. IV, თბ., 1973 მ. სურგულაძე, ბაგრატიონთა სამეფო სახლი, გენეალოგიური ტაბულის შემდგენლები მ. სურგულაძე, მ. ქავთარია, თბ., 1975
მე მქვია წითელი

„მე მქვია წითელი“ (თურქ. Benim Adım Kırmızı) — თურქული რომანი, დაწერილი ნობელის პრემიის ლაურეატის ორჰან ფამუქის მიერ. წიგნს დიდი წარმატება ხვდა თურქეთში ისევე როგორც ევროპასა და ამერიკაში. წიგნის ფრანგულმა ვერსიამ მოიპოვა პრემია French Prix du Meilleur Livre Étranger, იტალიურმა ვერსიამ — Premio Grinzane Cavour (2002), ინგლისურმა კი — International IMPAC Dublin Literary Award (2003). წიგნის ინგლისურად თარგმნამ, ფამუქის რეპუტაცია საბოლოოდ ჩამოაყალიბა და მას ნობელის პრემიისაკენ მიმავალი გზა გაუმარტივა. რომანი თარგმნილია 30-ამდე ენაზე. ლია ჩლაიძის მიერ შესრულებული ქართული თარგმანი, ბაკურ სულაკაურის გამომცემლობამ 2010 წელს გამოსცა. ამავე წელს გამოცხადდა, რომ რომანი დაიბეჭდება Everyman's Library-ს თანამედროვე კლასიკის წიგნების სერიაში, რაც ფამუქს ისეთი დიდი კლასიკოსების გვერდზე აყენებს, როგორიცაა ჯეიმზ ჯოისი, ფრანც კაფკა, თომას მანი, ვლადიმირ ნაბოკოვი და სალმან რაშდი. ამ ავტორთა გავლენა იგრძნობა ფამუქის ნამუშევრებში. "მე წითელი მქვია" მიმოხილვა
დერვიშები

დერვიშები — შემოქმედებით ჯგუფ „ფორმულა კრეატივის“ მიერ 2010 წელს შექმნილი აუდიო/ვიზუალური ჯგუფი, რომელიც ცნობილია პოსტმოდერნ პანკ პროექტით „სულიკო“. ჯგუფის ნამუშევრები ვრცელდება ინტერნეტის საშუალებით, სოციალურ ქსელებში. ჯგუფის წევრები გუგა გეგეჭკორი ვახო ქავთარაძე სოფო სებისკვერაძე ლევან ლომინაძე რეზო ბლიაძე დავით გაბუნია სხვა პერსონალი რეჟისორი - გიორგი ლიფონავა "დერვიშების" ოფიციალური საიტი Facebook-ზე Suliko (პილოტი) Suliko #1 სულიკო #1 Suliko #2 სულიკო #2 Suliko #3 სულიკო #3 Suliko #4 სულიკო #4 Suliko #5 (audio only) სულიკო #5 (აუდიო ვერსია) Suliko Gamodi! (Feat. Robi Kukhianidze) Live in Rustavi 2 TV 12.30.2010 სულიკო გამოდი! (რობი კუხიანიძე და დერვიშები) საკონცერტო შესრულება რუსთავი 2-ის ეთერში 2010 წლის 30 დეკემბერს Suliko #2 (Live in Tbilisi, Freedom Square 01.01.2011) სულიკო #2 (საკონცერტო შესრულება ქ. თბილისში, თავისუფლების მოედანზე, 2011 წლის 1 იანვრის საახალწლო კონცერტზე) სიუჟეტი ”რეალ ტვ”-ის ახალი ამბების გამოშვებაში სიუჟეტი ”იმედის” ახალი ამბების გამოშვებაში სიუჟეტი ”იმედის” ახალი ამბების გამოშვებაში სიუჟეტი ”იმედის” ახალი ამბების გამოშვებაში სიუჟეტი ”იმედის” ახალი ამბების გამოშვებაში
შეუსრულებელი მისია 2 (საუნდტრეკი)

Music from and Inspired by Mission: Impossible II — საუნდტრეკი ფილმისთვის „შეუსრულებელი მისია 2“. ლიმპ ბიზკიტი – Take a Look Around მეტალიკა – I Disappear რობ ზომბი – Scum of the Earth Butthole Surfers – They Came In The Pimps – Rocket Science Foo Fighters და ბრაიან მეი – Have a Cigar (პინკ ფლოიდის ქავერი) კრის კორნელი – Mission 2000 Godsmack – Goin' Down Uncle Kracker – What U Lookin' At? Apartment 26 – Backwards Diffuser – Karma Buckcherry – Alone Tinfed – Immune Powderfinger – My Kinda Scene ტორი ეიმოსი – Carnival ჰანს ციმერი – Nyah Powerman 5000 - When Worlds Collide შენიშვნა: ამ ალბომის ბევრ ვერსიას აქვს სხვა სიმღერებიც, რომლებიც არ არის ჩრდილო ამერიკულ გამოცემაში, მაგალითად: გაერთიანებული სამეფოს ვერსიაში შესულია Zap Mama-ს სიმღერა Iko-Iko; იაპონურ ვერსიაში შესულია დამატებით ორი სიმღერა: Oblivion Dust-ის S.O.S და Zap Mama-ს Iko-Iko; ავსტრალიური ვერსია მოიცავს სამ დამატებით სიმღერას: Zap Mama - Iko Iko, 28 Days - Sucker, ჯოშ აბრაჰამსი - Theme From Mission Impossible; ლათინო ამერიკულ ვერსიაში შესულია ორი დამატებითი სიმღერა, რომელთა შორისაცაა იაგუარების Deslizandote; ბრაზილიური ვერსია მოიცავს ერთ დამატებით სიმღერას: Raimundos-ის Give my Bullet Back; აზიურ ვერსიაში შესულია ორი დამატებითი სიმღერა: Zap Mama-ს Iko-Iko და ლეონ ლაის Afraid Of What. ↑ Allmusic review. ციტირების თარიღი: August 4, 2010.
კეიტ ბეკინსეილი

კეიტ ბეკინსეილი (ინგლ. Kate Beckinsale; დ. 26 ივლისი, 1973) — ინგლისელი მსახიობი. კარიერა დაიწყო მეორეხარისხოვანი სატელევიზიო როლებით. კინოს გარდა იღებენ რეკლამებშიც. ვიკისაწყობში არის გვერდი თემაზე: კეიტ ბეკინსეილი კეიტ ბეკინსეილი კინოფილმების ინტერნეტ-მონაცემთა ბაზაში კეიტ ბეკინსეილი TCM-ის კინოფილმების მონაცემთა ბაზაში კეიტ ბეკინსეილი People.com-ზე
მარტინ ესლინი

მარტინ ჯულიუს ესლინი (დ. 6 ივნისი, 1918 — გ. 24 თებერვალი, 2002) — უნგრელ-ინგლისელი პროდიუსერი, დრამატურგი, კრიტიკოსი, ჟურნალისტი, მთარგმნელი, მეცნიერი და დრამის პროფესორი. 1961 წელს, ესლინმა გამოაქვეყნა ნაშრომი სახელწოდებით „აბსურდის თეატრი“, რითაც მან შექმნა ვრცელი და ცნობილი ტერმინი „აბსურდის თეატრი“. ჯონ კალდერს, დრამატული მასალების გამომცემელს და სამუელ ბეკეტის ახლო მეგობარს, ესლინის წიგნი „1960-იანი წლების ყველაზე გავლენიან თეატრალურ ტექსტად“ მიაჩნდა. ↑ books.guardian.co.uk
ჯო ჰორზი

ჯო ჰორზი (დ. 25 დეკემბერი, 1931, როჩესტერი, მინესოტის შტატი — გ. 10 იანვარი, 2011) — ამერიკელი, რომლის სრული სახელი და გვარია ჯოზეფ ნიკოლას ჰორზი, 1931 წელს დაიბადა როჩესტერში, მინესოტის შტატი. სკოლაში კარგად სწავლობდა, მერე კი უმაღლესი განათლება ნოტრ-დამის უნივერსიტეტსა და სტენფორდში მიიღო. ჩვენი დროის მწერლებს შორის ერთ-ერთი გამოჩენილი დეტექტივია. იგი, რასაც წერს, არ არის მისი ფანტაზიის ნაყოფი, მან თვითონ გადაიტანა ყველაფერი, თავისი გმირების როლშიც ყოფილა რეალურ ცხოვრებაში და ამიტომაც აქვს მის ნაწარმოებებს რეალობის მეტი ელფერი. ჰორზის მომავალი სამწერლო მოღვაწეობისთვის დიდი მნიშვნელობა ჰქონდა მის პრაქტიკულ დედექტიურ მოღვაწეობას. ჰორზი თორმეტი წელი მუშაობდა კერძო დეტექტივად ლოს-ანჯელესის ერთ-ერთ სააგენტოში. მოგვიანებით სწორედ ეს პრაქტიკა გამოიყენა. თავდაპირველად საკუთარი სიამოვნებისთვის წერდა და თავისი მდიდარი ცხოვრებისეული გამოცდილება ფურცელზე გადაჰქონდა. 1969 წელს გამოაქვეყნა პირველი დეტექტიური რომანი და იმავე წელს მიიღო ედგარ ალან პოს სახელობის ჯილდო. მას შემდეგ წერა აღარ შეუჩერებია. თავშესაქცევმა და მძაფრსიუჟეტიანმა დეტექტივებმა დიდი პოპულარობა მოუტანა და არა მარტო კრიტიკოსების, არამედ ჩვეულებრივი მკითხველის დიდი სიყვარული დაიმსახურა. მსოფლიო დეტექტივების სეიფი, ტომი 8, თბილისი, 2010. ↑ 1.0 1.1 Deutsche Nationalbibliothek Record #107397471 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 Find a Grave — 1996. <a href="https://wikidata.org/wiki/Track:Q63056"></a> ↑ 4.0 4.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ 6.0 6.1 6.2 6.3 DeAndrea W. L. Encyclopedia Mysteriosa: A Comprehensive Guide to the Art of Detection in Print, Film, Radio, and Television — 1994. — P. 139. <a href="https://wikidata.org/wiki/Track:Q110946555"></a><a href="https://wikidata.org/wiki/Track:Q4020066"></a> ↑ http://www.newsodrome.com/fiction_news/joe-gores-has-died-23309717
მაქს ბროდი

მაქს ბროდი (დ. 27 მაისი, 1884 — გ. 20 დეკემბერი, 1968) — გერმანულენოვანი ჩეხი-ებრაელი, შემგომში ისრაელელი ავტორი, კომპოზიტორი და ჟურნალისტი. ცნობილი, როგორც ფრანც კაფკას ახლო მეგობარი და მისი ანდერძის აღმსრულებელი. Schloß Nornepygge (ნორნეპიგის სასახლე, 1908 Weiberwirtschaft (ქალის საქმე, 1913) Über die Schönheit häßlicher Bilder (უშნო სურათების მშვენიერების შესახებ, 1913) Die Höhe des Gefühls (გრძნობის სიმაღლე, 1913) Anschauung und Begriff: Grundzüge eines Systems der Begriffsbildung, 1913 (ფელიქს ველჩთან ერთად)--> Tycho Brahes Weg zu Gott (ტიხო ბრაეს გზა ღვთისაკენ, 1915) Reubeni, Fürst der Juden (რობენი, ებრაელთა თავადი, 1925) Kayser, Werner, Max Brod, Hans Christians, Hamburg, 1972 (in German) Pazi, Margarita (Ed.): Max Brod 1884-1984. Untersuchungen zu Max Brods literarischen und philosophischen Schriften. Peter Lang, Frankfurt am Main, 1987 (in German) Lerperger, Renate, Max Brod. Talent nach vielen Seiten (exhibit catalog), Vienna, 1987 (in German) Wessling, Berndt W. Max Brod: Ein Portrait. Kohlhammer, Stuttgart, Berlin, Cologne and Mainz, 1969. New edition: Max Brod: Ein Portrait zum 100. Geburtstag, Bleicher, Gerlingen, 1984 (in German) Bärsch, Claus-Ekkehard, Max Brod im Kampf um das Judentum. Zum Leben und Werk eines deutsch-jüdischen Dichters aus Prag. Passagen Verlag, Wien, 1992. Vassogne, Gaelle, Max Brod in Prag: Identität und Vermittlung, Niemeyer, Conditio Judaica 75, 2009 (in German). The Modern Hebrew Poem Itself (2003), ISBN 0-8143-2485-1 Barbora Šrámková: Max Brod und die tschechische Kultur. Arco Verlag, Wuppertal 2010, Arco Wissenschaft Band 17; ISBN 978-3-938375-27-3.
სუმბატი (ჰერეთის მთავარი)

სუმბატი (VIII-IX საუკუნეების მიჯნა) — ჰერეთის (რანთა) მთავარი. მისი მოღვაწეობის შესახებ არავითარი ცნობა არ მოგვეპოვება. იგი ნახსენებია წყაროებში, როგორც ჰერეთის მთავარ საჰლის მამა. ვახუშტი ბატონიშვილი, აღწერა სამეფოსა საქართველოსა, ს. ყაუხჩიშვილის გამოც., ქართლის ცხოვრება, ტ. IV, თბ., 1973 საქართველოს მეფეები, მ. ლორთქიფანიძის და რ. მეტრეველის რედ., თბ., ნეკერი, 2000 თ. პაპუაშვილი, რანთა და კახთა სამეფო, თბ., 1982
საჰლი (ჰერეთის მთავარი)

საჰლი (IX ს–ის I ნახ. – დაახ. 853), ჰერეთის მთავარი, "რანთა მეფე". მისი მმართველობის დროს ჰერეთი დიდად გაძლიერდა. 822 წელს საჰლი თავის ვაჟთან, ადარნერსესთან (ატერნერსეჰ) ერთად შეიჭრა მარჯვენა ნაპირის ალბანეთში, დაამარცხა ამ უკანასკნელის მმართველი, მიჰრანიდი ვარაზ-თრდატი, ამოჟლიტა მიჰრანიდთა საგვარეულო და მიითვისა მათი ტიტული "რანთა მეფე". საჰლი ფორმალურად არაბთა ვასალად ცნობდა თავს და მხარს უჭერდა სახალიფოს პოლიტიკას ამიერკავკასიაში. 837 წელს გორისის ციხეში (თანამედროვე ყარაბახის ტერიტორიაზე) მან შეიპყრო და არაბებს გადასცა ალბანეთში ხურამიტული აჯანყების ხელმძღვანელი ბაბექი. მაგრამ, როგორც ჩანს, ჰერეთის მიერ ვასალობის აღიარება სრულებითაც არ ნიშნავდა საჰლის ხალიფასადმი უსიტყვო მორჩილებას. არაბთა სარდალმა ხალიდ იბნ იაზიდმა, IX ს. 20–იან წლებში საქართველოში მოწყობილი ლაშქრობის დროს, ჰერეთიც დალაშქრა. ეს უნდა ყოფილიყო საჰლის მიერ 822 წელს ალბანეთში მოწყობილი ლაშქრობის პასუხი. 853 წელს, არაბთა ახალი შემოსევისას, საჰლს კონფლიქტი მოუვიდა არაბთა სარდალთან, ბუღა თურქთან, რომელმაც შეიპყრო იგი და სახალიფოში გაგზავნა. ამის შემდეგ ჰერეთი ხარკს უხდიდა არაბებს. ვახუშტი ბატონიშვილი, აღწერა სამეფოსა საქართველოსა, ს. ყაუხჩიშვილის გამოც., ქართლის ცხოვრება, ტ. IV, თბ., 1973 საქართველოს მეფეები, მ. ლორთქიფანიძის და რ. მეტრეველის რედ., თბ., ნეკერი, 2000 თ. პაპუაშვილი, რანთა და კახთა სამეფო, თბ., 1982 მ. ლორთქიფანიძე, ფეოდალური საქართველოს პოლიტიკური გაერთიანების ისტორიიდან, მასალები საქართველოსა და კავკასიის ისტორიისათვის, 1954, №31 М. Д. Лордкипанидзе, Эретиб Очерки истории Грузии, т. II, Тб., 1989
ადარნერსე (ჰერეთის მთავარი)

ადარნერსე, იგივე ატრნერსეჰ (დაახ. 853-დან – დაახ. IX ს. III მეოთხედი) — ჰერეთის მთავარი, საჰლის ძე. შესაძლოა იგი ყოფილიყო მთავარი საჰლის შემდეგ, თუმცა ჩვენთვის ცნობილ წყაროებში არ მოიპოვება ცნობები იმის შესახებ, თუ ვინ მართავდა ამ დროს ჰერეთს. ვახუშტი ბატონიშვილი, აღწერა სამეფოსა საქართველოსა, ს. ყაუხჩიშვილის გამოც., ქართლის ცხოვრება, ტ. IV, თბ., 1973 საქართველოს მეფეები, მ. ლორთქიფანიძის და რ. მეტრეველის რედ., თბ., ნეკერი, 2000 თ. პაპუაშვილი, რანთა და კახთა სამეფო, თბ., 1982
გრიგოლ ჰამამი

გრიგოლ ჰამამი (დ. დაახლ. IX საუკუნის IV მეოთხედი — გ. 897) — ჰერეთის მთავარი, ჰერეთის მეფე 893 წლიდან. მის დროს იწყება ჰერეთის ახალი გაძლიერება. სამთავროს შემადგენლობაში ამ დროისთვის შედის მარჯვენა ნაპირის ალბანეთის ნაწილი. გრიგოლ ჰამამმა დაიპყრო კახეთის ტერიტორიის ნაწილიც და 893 წელს მეფედ ეკურთხა. ვახუშტი ბატონიშვილი, აღწერა სამეფოსა საქართველოსა, ს. ყაუხჩიშვილის გამოც., ქართლის ცხოვრება, ტ. IV, თბ., 1973 საქართველოს მეფეები, მ. ლორთქიფანიძის და რ. მეტრეველის რედ., თბ., ნეკერი, 2000 თ. პაპუაშვილი, რანთა და კახთა სამეფო, თბ., 1982
სიბრმავე (რომანი)

სიბრმავე (პორტ. Ensaio sobre a cegueira ანუ ესე სიბრმავეზე) - პორტუგალიელი ნობელის პრემიის ლაურეატის ჟოზე სარამაგოს მიერ დაწერილი ერთ-ერთი ყველაზე ცნობილი რომანი. 2004 წელს, სარამაგომ რომანს მიუმატა პატარა მონაკვეთი - დანახვა. 2008 წელს გამოვიდა რომანის კინომატგრაფიული ადაპტაცია, გადაღებული ბრაზილიელი რეჟისორის ფერნანდუ მეირელისის მიერ, რომლითაც გაიხსნა წლის კანის კინოფესტივალი. ჟოზე სარამაგოს თავდაპირველად არ სურდა ეკრანიზაციაზე უფლებების გაცემა, თუმცა პროდიუსერებმა დაარწმუნეს, რომ ფილმში არ იქნება დაკონკრეტებული ქვეყანა და ქალაქი.
St. Anger (სიმღერა)

St. Anger — ამერიკული მძიმე მეტალ ჯგუფ მეტალიკის პირველი სინგლი და მეორე სიმღერა მათივე 2003 წლის ამავე სახელწოდების სტუდიური ალბომიდან. მან მიიღო გრემი საუკეთესო მეტალ შესრულებისთვის გრემის 46-ე დაჯილდოების ცერემონიალზე და ნომინირებული იყო ასევე კატეგორიაში საუკეთესო როკ ვიდეო 2003 წლის MTV-ის მუსიკალური ვიდეოების დაჯილდოებაზე. ტექსტი „Fuck it all and fuckin' no regrets, I hit the lights on these dark sets“ აშკარად მიემართება მეტალიკის ორ ადრინდელ სიმღერას: Damage Inc (ალბომიდან Master of Puppets) და Hit The Lights (Kill 'Em All-დან). სიმღერამ გამოყენება პოვა სპორტში, კერძოდ კი იგი წარმოადგენდა World Wrestling Entertainment-ის თემას 2003 წლის SummerSlam-ის განმავლობაში; მუსიკალური ვიდეო შეტანილი იქნა ინტერაქტიულ DVD-ში. St. Anger-ის მუსიკალური ვიდეო, რომლის რეჟისორებიც არიან ძმები მელოიები, გადაღებული იქნა სან ქუენტინის შტატის ციხეში, კალიფორნია. ჯგუფი უკრავს სხვადასხვა ადგილებზე ციხეში ასეულობით აღფრთოვანებული პატიმრის წინაშე. იგი წარმოადგენს მეტალიკის პირველ მუსიკალურ ვიდეოს, რომელშიც ახლად აყვანილი ბასისტი რობერტ ტრუჰილო მონაწილეობს, რომელიც ზუსტად გადაღების წინ დაემატა ჯგუფს. ვიდეო იწყება მეტალიკის დრამერის რიტმული დაკვრით და მისი სიტყვებით „En, to, tre, fire!“ რომელიც ითარგმნება დანიურიდან როგორ „ერთი, ორი, სამი, ოთხი!.“ ვიდეოს დასრულებისას ეკრანზე ჩანს წარწერა: CD სინგლი 1 St. Anger Commando (Ramones-ის ქავერი) - 1:48 Today Your Love, Tomorrow the World (Ramones-ის ქავერი) - 2:13 CD სინგლი 2 St. Anger Now I Wanna Sniff Some Glue (Ramones-ის ქავერი) Cretin Hop (Ramones-ის ქავერი) St. Anger - მუსიკალური ვიდეო 7-იანი ვინილის სინგლი St. Anger We're a Happy Family (Ramones-ის ქავერი) - 2:20 პრომო სინგლი St. Anger (რედაქტირებული) St. Anger (სრული) ჯეიმზ ჰეტფილდი – წამყვანი ვოკალი, რიტმული გიტარა კირკ ჰემეტი – წამყვანი გიტარა, დამატებითი ვოკალი ბობ როკი – ბას-გიტარა (სტუდიურ ჩანაწერში) რობერტ ტრუჰილო – ბას-გიტარა, დამატებითი ვოკალი (მუსიკალურ ვიდეოში და მას შემდეგ) ლარს ულრიხი – დასარტყმელი საკრავები ↑ Metallica still rolling out tour dates behind 'St. Anger'. LiveDaily (2004-03-01). ციტირების თარიღი: 2008-05-12. ↑ ჯილ კაუფმენი. (2003-08-25) The Rap On The Best Rock Video Nominees. MTV News. დაარქივებულია ორიგინალიდან — 2009-01-05. ციტირების თარიღი: 2008-05-12. ↑ რეჟისორი ბრენდან მელოი განიხილავს მეტალიკის St. Anger-ის მუსიკალურ ვიდეოს. BLABBERMOUTH.NET (2003-07-31). ციტირების თარიღი: 2008-05-12. ↑ მეტალიკა უკრავს სან ქუენტინის ციხეში. contactmusic.com. ციტირების თარიღი: 2008-05-12. ↑ St. Anger, მუსიკალური ვიდეო YouTube-ზე